CELEX: 62008TN0046
Language: et
Date: 2008-01-28 00:00:00
Title: Kohtuasi T-46/08 P: 28. jaanuaril 2008 esitatud apellatsioonkaebus Euroopa Ühenduste Avaliku Teenistuse Kohtule 6. detsembri 2007 . aasta otsuse peale kohtuasjas F-40/06, Marcuccio versus komisjon

29.3.2008   
            
            
               ET
            
            
               Euroopa Liidu Teataja
            
            
               C 79/32
            
         28. jaanuaril 2008 esitatud apellatsioonkaebus Euroopa Ühenduste Avaliku Teenistuse Kohtule 6. detsembri 2007. aasta otsuse peale kohtuasjas F-40/06, Marcuccio versus komisjon
   (Kohtuasi T-46/08 P)
   (2008/C 79/63)
   Kohtumenetluse keel: itaalia
   Pooled
   
      Apellatsioonkaebuse esitaja: Luigi Marcuccio (Tricase, Itaalia) (esindaja: advokaat G. Cipressa)
   
      Teine menetluspool: Euroopa Ühenduste Komisjon
   Apellatsioonkaebuse esitaja nõuded
   Apellant palub Esimese Astme Kohtul:
   
               —
            
            
               tühistada Euroopa Liidu Avaliku Teenistuse Kohtu esimese koja 6. detsembri 2007. aasta määrus kohtuasjas F-40/06: Marcuccio vs. komisjon osas, milles nimetatud määrusega: a) jäeti rahuldamata apellandi poolt esimeses astmes esitatud hagi mis tahes muul põhjusel kui seetõttu, et apellandil puudus menetluse algatamise huvi; b) jäeti rahuldamata apellandi nõuded hüvitada talle hagi esemeks olnud toimingutega tekitatud kahju; c) mõisteti kostja kohtukulud välja apellandilt;
            
         
               —
            
            
               tunnistada esimeses astmes esitatud hagi vastuvõetavaks, ning iseäranis tunnistada, et apellandil oli hagi esitamise ajal olemas menetluse algatamise huvi;
            
         
               —
            
            
               esimese võimalusena, rahuldada apellandi esitatud kahju hüvitamise nõuded ning mõista vastustajalt apellandi kasuks välja kõik esimeses astmes kantud ja apellatsioonimenetlusega seonduvad kohtukulud;
            
         
               —
            
            
               teise võimalusena, saata kohtuasi tagasi Avaliku Teenistuse Kohtule, et viimane: a) otsustaks kohtuasja kõigi osade üle, mille üle ei ole otsust langetatud või mis tühistatakse käesoleva apellatsioonkaebuse kohta langetatud otsusega; b) määraks esimeses astmes kantud ja apellatsioonimenetlusega seonduvate kohtukulude jaotuse.
            
         Väited ja peamised argumendid
   Põhjenduse täielik puudumine; selgituste ilmselge ebaloogilisus, ühitamatus, segasus; asjaolude läbi vaatamata jätmine, Avaliku Teenistuse Kohtu määruses kohtuasja keskse küsimuse üle otsustamata jätmine; clare loqui kohustuse rikkumine; faktiliste asjaolude ebaõige tõlgendamine ja moonutamine (eeskätt vaidlustatud määruse punktid 10, 12, 26–38 k.a, 42–46 k.a).
   Ühenduse õiguse üldpõhimõtete, õigusnormide ja kohtupraktika väär ja ekslik tõlgendamine kahju hüvitamise valdkonnas (eeskätt vaidlustatud määruse punktid 42–46 k.a).
   Avaliku Teenituse Kohtu määruse kohtukulusid puudutava osa ilmselge ebaloogilisus eriti selle ebamõistlikkuse, põhjenduse täieliku puudumise, tegelike faktiliste asjaolude ebaõige tõlgendamise ja moonutamise ning omavoli tõttu (eeskätt vaidlustatud määruse punktid 49–50).
   Esimeses astmes esitatud hagi esemeks oleva otsuse täielik põhjendamata jätmine (eeskätt vaidlustatud määruse punktid 26–38).
   Faktiliste asjaolude ebaõige tõlgendamine ja moonutamine ning sellest tulenevad niivõrd rasked menetlusnormide rikkumised, et need rikuvad pöördumatult apellandi kaitseõigust ja toovad endaga kaasa materiaalõiguse normide rikkumise, mistõttu vaidlustatud määrus on tingimata kehtetu (eeskätt vaidlustatud määruse punkt 24).
   Õiglase menetluse eeskirjade rikkumine, arvestades iseäranis Euroopa inimõiguste ja põhivabaduste kaitse konventsiooni sätteid (eeskätt vaidlustatud määruse punktid 24 ja 26 ning 38, mis sisalduvad ka käesolevas apellatsioonkaebuses).